โจรหวยล็อกจนมุม
ครางฮือกันทั้งราชดำเนินยันสนามบินน้ำ เมื่อลูกผู้ชายชื่อ &#8220;ธาริต เพ็งดิษฐ์&#8221; อธิบดีกรมสอบสวนคดีพิเศษ ร่วมกับ ผู้การโจ๊กพล.ต.ต.อรรถกฤษณ์ ธารีฉัตร ผู้อำนวยการสำนักงานสลากกินแบ่งรัฐบาล ตั้งโต๊ะแถลงข่าวใหญ่จับกุม ธนวัฒน์ พุกทอง อายุ 63 ปี ผู้ต้องหาร่อนจดหมายแอบอ้างเป็นผู้บริหารกองสลาก
23 พ.ค. 2556

ครางฮือกันทั้งราชดำเนินยันสนามบินน้ำ เมื่อลูกผู้ชายชื่อ “ธาริต เพ็งดิษฐ์” อธิบดีกรมสอบสวนคดีพิเศษ ร่วมกับ ผู้การโจ๊กพล.ต.ต.อรรถกฤษณ์ ธารีฉัตร ผู้อำนวยการสำนักงานสลากกินแบ่งรัฐบาล ตั้งโต๊ะแถลงข่าวใหญ่จับกุม ธนวัฒน์ พุกทอง อายุ 63 ปี ผู้ต้องหาร่อนจดหมายแอบอ้างเป็นผู้บริหารกองสลาก
แถมยังอ้างสรรพคุณว่าล็อกเลขรางวัลได้ แค่โอนเงินไปให้ 5,000-3 หมื่นบาท ก็ได้เลขเด็ด
แต่แล้วจอมโจรเลขเด็ดก็โดนดีเอสไอที่ตามล่ามานานจับตัวได้ หลังจากสุ่มแกะรอยจากเลขบัญชีธนาคารที่ประชาชนโอนเงินไปให้ โดยจับตัวได้ขณะไปกดเงินจากตู้เอทีเอ็มที่ จ.นครสวรรค์ พร้อมทั้งสมุดบัญชี 10 เล่ม แต่ละเล่มมีเงินหมุนเวียน 12 ล้านบาท พร้อมกับแผ่นดิสก์รายชื่อกว่าหมื่นชื่อ 
จอมโจรธนวัฒน์ เปิดปากว่า ได้หลอกต้มตุ๋นคนจนสุกให้เลขเด็ดของกองสลากมายาวนานตั้งแต่ปี 2552-2556 ปู๊นโน่น 
ความเสียหายที่หลอกล้วงเงินจากกระเป๋าประชาชีช้ำชอกน่าจะมากกว่า 2030 ล้านบาท ฮัดช๊า งานนี้ติดคุกยาวแน่ 
ให้มันรู้ฝีมือผู้การซะบ้าง ไม่ได้เละเป็นโจ๊กนะจะบอกให้